Document ID: /roh_data/filtered/fineweb-2-filterrobots_roh.jsonl.gz/15839

Isabelle Chassot dirigia l’Uffizi federal da cultura dapi il 1. da november 2013.
Suenter ses studi da giurisprudenza a l’Universitad da Friburg (licenziat biling) ha Isabelle Chassot obtegnì l’onn 1992 la patenta d’advocata ed ha lavurà en questa professiun fin l’onn 1995. Alura è ella entrada en l’administraziun federala sco collavuratura scientifica e l’onn 1997 è ella daventada collavuratura persunala dal cusseglier federal Arnold Koller e da la cussegliera federala Ruth Metzler. Durant quest temp ha ella medemamain fatg part dal Cussegl grond dal chantun Friburg e da differentas cumissiuns, associaziuns e fundaziuns. L’onn 2001 è Isabelle Chassot vegnida elegida en il Cussegl dal Stadi dal chantun Friburg ed ha manà da l’onn 2002 fin la fin d’october 2013 la Direcziun da l’educaziun, da la cultura e dal sport. L’onn 2006 e l’onn 2011 è ella vegnida reelegida e l’onn 2007 ha ella presidià la Regenza friburgaisa. Ultra da quai è ella stada da l’onn 2006 fin la fin d’october 2013 presidenta da la Conferenza svizra da las directuras e dals directurs chantunals da l’educaziun publica (CDEP).
Il matg 2013 ha il Cussegl federal elegì Isabelle Chassot sco nova directura da l’Uffizi federal per cultura.
Ultima midada 25.11.2016